Oficialusis leidinys L 098 , 02/04/2004 p. 0004 - 0007



Komisijos reglamentas (EB) Nr. 614/2004 2004 m. kovo 30 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1], ypač į jo 9 straipsnio 1 dalies a punktą, kadangi: (1) Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu. (2) Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai arba iš dalies parengta pagal Kombinuotąją nomenklatūrą arba pagal kurią ji papildomai detalizuojama, atsižvelgiant į tarifų ir kitų su prekyba susijusių priemonių taikymo poreikius. (3) Laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodą, nurodytą 2 skiltyje, remiantis 3 skiltyje išdėstytais motyvais. (4) Tikslinga numatyti, kad, pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [2], 12 straipsnio 6 dalį, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas gali dar tris mėnesius ja remtis. (5) Muitinės kodekso komitetas nepateikė savo nuomonės dėl pridedamos lentelės produkto Nr. 2 per pirmininko nustatytą laiką. (6) Šiame reglamente numatytos priemonės atitinka Muitinės kodekso komiteto nuomonę dėl pridedamos lentelės produktų Nr. 1, 3, 4, 5, 6 ir 7, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą. 2 straipsnis Pagal Reglamento (EEB) Nr. 2913/92 12 straipsnio 6 dalį, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius. 3 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. kovo 30 d. Komisijos vardu Frederik Bolkestein Komisijos narys [1] OL L 256, 1987 9 7, p. 1; Reglamentas su paskutiniais pakeitimais, padarytais Komisijos reglamentu (EB) Nr. 2344/2003 (OL L 346, 2003 12 31, p. 38). [2] OL L 302, 1992 10 19, p. 1; Reglamentas su paskutiniais pakeitimais, padarytais 2003 m. Stojimo aktu. -------------------------------------------------- PRIEDAS Prekių aprašymas | Klasifikavimas (KN kodas) | Motyvai | (1) | (2) | (3) | 1.Tinklo valdiklis su korpusu, kurio matmenys 355 × 285 × 115 mm, su skystakristaliu monitoriaus ekranu (4 eilutės × 20 simbolių) ir klaviatūra, turinčia keturis valdymo mygtukus.Aparatas turi mikroprocesorių ir parametrų atmintinę, programų atmintinę ir diskasukį. Yra galimybė prijungti siųstuvą-imtuvą.Aparatas turi iki aštuonių daugiafunkcinių sąsajų konfigūravimui ir prijungimui prie tinklo.Aparatas apdoroja signalus ir performatuoja duomenis perdavimui tarp automatinio duomenų apdorojimo mašinos ir radijo siųstuvo-imtuvo laidiniame tinkle. | 84718000 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8471 ir 84718000 atitinkančiais prekių aprašymais. Jungiamojo įtaiso, skirto atmintinės funkcijai, funkcija yra pagrindinė funkcija, apibūdinanti visą įtaisą. | 2.Tinklo valdiklis su įmontuotu radijo imtuvu-siųstuvu, su korpusu, kurio matmenys 355 × 285 × 115 mm, su skystakristaliu monitoriaus ekranu (4 eilutės × 20 simbolių) ir klaviatūra, turinčia keturis valdymo mygtukus.Aparatas turi mikroprocesorių ir parametrų atmintinę, programų atmintinę ir diskasukį.Radijo imtuvo-siųstuvo įrenginį sudaro aukšto dažnio sudedamoji dalis (HF sudedamoji dalis) su antena, filtru, stiprintuvu, generatoriumi ir dažnio sintezatoriumi. Šis įrenginys 403–512 MHz dažnio diapazone perduoda iki 20 programuojamųjų kanalų 400 m atstumu.Aparatas turi iki aštuonių daugiafunkcinių sąsajų konfigūravimui ir prijungimui prie tinklo.Aparatas apdoroja signalus ir performatuoja duomenis perdavimui tarp automatinio duomenų apdorojimo mašinos ir radijo siųstuvo-imtuvo laidiniame tinkle. | 84718000 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8471 ir 84718000 atitinkančiais prekių aprašymais. Jungiamojo įtaiso, skirto atmintinės funkcijai, funkcija yra pagrindinė funkcija, apibūdinanti visą įtaisą. | 3.Radijo ryšio valdiklis su korpusu, kurio matmenys 279 × 224 × 89 mm, aštuoniais išrinkimo mygtukais ir antena.Aparatą sudaro mikroprocesorius, programų atmintinė ir radijo imtuvas-siųstuvas.Radijo imtuvas-siųstuvas perduoda ir priima duomenis kanalais, kurių gali būti iki aštuonių, 403–512 MHz dažnio diapazone 400 m atstumu.Įrenginys turi sąsają, kuri leidžia priimti duomenis iš belaidžių terminalų, ir perduoda juos į tinklą per tinklo valdiklį. Jis taip pat prijungtas prie automatinio duomenų apdorojimo mašinos. | 85252099 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8525, 852520 ir 85252099 atitinkančiais prekių aprašymais. Radijo siuntimo ir priėmimo funkcija yra pagrindinė funkcija, apibūdinanti visą įtaisą. | 4.Belaidis tinklų sąsajos centras su korpusu, kurio matmenys 292 × 292 × 70 mm, su antena.Aparatą sudaro mikroprocesorius, programų atmintinės ir radijo imtuvas-siųstuvas.Šis radijo imtuvas-siųstuvas perduoda ir priima duomenis kanalais, kurių gali būti iki aštuonių, 403–512 MHz dažnio diapazone 400 m atstumu.Įrenginys turi sąsają, kuri leidžia priimti duomenis iš belaidžių terminalų, ir tiesiogiai perduoda juos į tinklą. Jis taip pat prijungtas prie automatinio duomenų apdorojimo mašinos. | 85252099 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8525, 852520 ir 85252099 atitinkančiais prekių aprašymais. Radijo siuntimo ir priėmimo funkcija yra pagrindinė funkcija, apibūdinanti visą įtaisą. | 5.Nešiojamas įtaisas, sudarytas iš mikroprocesoriaus, skystakristalio monitoriaus ekrano, klaviatūros su duomenų įvedimo ir valdymo klavišais, radijo imtuvo-siųstuvo ir sąsajos, skirtos brūkšniniam kodui nuskaityti.Duomenys įvedami į įtaisą rankiniu būdu. Jo funkcija – keistis duomenimis su automatinio duomenų apdorojimo mašina per belaidį tinklų sąsajos centrą arba tinklo valdiklį. | 85252099 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8525, 852520 ir 85252099 atitinkančiais prekių aprašymais. Radijo siuntimo ir priėmimo funkcija yra pagrindinė funkcija, apibūdinanti visą įtaisą. | 6.Nešiojamas įtaisas, sudarytas iš mikroprocesoriaus, skystakristalio monitoriaus ekrano, klaviatūros su duomenų įvedimo ir valdymo klavišais, radijo imtuvo-siųstuvo ir sąsajos, skirtos brūkšniniam kodui nuskaityti.Duomenys įvedami į įtaisą rankiniu būdu arba per brūkšninio kodo skaitytuvą. Jo funkcija – keistis duomenimis su automatinio duomenų apdorojimo mašina per belaidį tinklų sąsajos centrą arba tinklo valdiklį. | 85252099 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skirsnio 3 pastaba bei KN kodus 8525, 852520 ir 85252099 atitinkančiais prekių aprašymais. Radijo siuntimo ir priėmimo funkcija yra pagrindinė funkcija, apibūdinanti visą įtaisą. | 7.Prekių valdymo sistema, skirta nurodymams personalui ir pan. platinti sandėliuose ir duomenims perduoti iš pakavimo į automatinio duomenų apdorojimo mašinas radijo ryšiu 400 m atstumu ir laidais.Sistemą sudaro: | | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei atitinkamus KN kodus atitinkančiais prekių aprašymais. Atskiros tarpusavyje sujungtos sistemos sudedamosios dalys neatlieka jokios tiksliai nustatytos funkcijos, kaip apibrėžta XVI skirsnio 4 pastaboje. | -tinklo valdiklis | 84718000 | -radijo ryšio valdiklis | 85252099 | -belaidis tinklų sąsajos centras | 85252099 | -nešiojamas terminalas | 85252099 | -nešiojamas terminalas su brūkšninio kodo skaitytuvu | 85252099 | Duomenys siunčiami radijo ryšiu iš nešiojamų terminalų į radijo ryšio valdiklį arba į belaidį tinklų sąsajos centrą ir iš jų per tinklo valdiklį laidais perduodami į automatinio duomenų apdorojimo mašinas (kurios nepriklauso sistemai). Sistemos sudedamosios dalys komplektuojamos įvairiai. (Žr. paveikslėlį) [1] | | +++++ TIFF +++++ [1] Paveikslėlis skirtas tik informacijai. --------------------------------------------------